b"\n_START_ARTICLE_\nP\xc3\xbalsar binari\n_START_PARAGRAPH_\nUn p\xc3\xbalsar binari \xc3\xa9s un p\xc3\xbalsar amb un company estel\xc2\xb7lar que sovint \xc3\xa9s un altre p\xc3\xbalsar, una nana blanca o un estel de neutrons. Aquests sistemes estel\xc2\xb7lars s\xc3\xb3n d'especial inter\xc3\xa8s pels astrof\xc3\xadsics, ja que reuneixen les condicions ideals per posar a prova la relativitat general en camps gravitatoris forts._NEWLINE_Malgrat que el company del p\xc3\xbalsar sovint \xc3\xa9s dif\xc3\xadcilment visible o del tot invisible, els intervals de temps entre les pulsacions del p\xc3\xb9lsar es poden mesurar amb gran precisi\xc3\xb3 mitjan\xc3\xa7ant l'\xc3\xbas de radiotelescopis. Un model relativament simple de 10 par\xc3\xa0metres que involucri informaci\xc3\xb3 sobre el temps entre pulsacions, les \xc3\xb2rbites de Kepler i tres correccions post-Kepler (el ritme d'avan\xc3\xa7 del periastre, un factor a causa del despla\xc3\xa7ament cap al roig gravitacional i un ritme de variaci\xc3\xb3 del per\xc3\xadode orbital a causa de la radiaci\xc3\xb3 gravitacional) \xc3\xa9s suficient per descriure satisfact\xc3\xb2riament el sistema._NEWLINE_D'aquesta manera, el mesurament dels temps entre pulsacions en p\xc3\xbalsars binaris ha confirmat indirectament l'exist\xc3\xa8ncia de la radiaci\xc3\xb3 gravitacional i verificat la relativitat general d'Einstein en un ambient en el qual no s'havia aconseguit abans._NEWLINE_El primer p\xc3\xbalsar binari PSR 1913+16, tamb\xc3\xa9 conegut com a \xc2\xabp\xc3\xbalsar binari Hulse-Taylor\xc2\xbb, va ser descobert en 1974 en Arecibo per Joseph Hooton Taylor, Jr. i Russell Alan Hulse, cosa els valgu\xc3\xa9 el Premi Nobel de F\xc3\xadsica en 1993. S'han mesurat pulsacions d'aquest sistema des del seu descobriment sense trobar variacions majors de 15 \xce\xbcs en el seu per\xc3\xadode."